section_heading: Radnja
paragraph_text: Eugene Pontecorvo naslijedio je više od dva milijuna dolara od svoje tetke pa on i njegova supruga Deanne žele iskoristiti novac kako bi se preselili u Fort Myers na Floridi. Eugene dolazi Tonyju s poklonom i zahtjevom za umirovljenje na Floridi. Tony kaže Eugeneu kako je se zakleo te da umirovljenje nije opcija, ali da će razmisliti o tome. Nakon što Eugene ubije Teddyja Spirodakisa koji je dugovao Christopheru, Silvio kaže Eugeneu da je Tony odbio njegov zahtjev. Obitelji ostaje nepoznato da Eugene nevoljko surađuje s FBI-em. Biro je pritisnuo Pontecorva da izvlači informacije jer su izgubili drugi izvor informacija, Raymonda Curta, koji je umro od moždanog udara dok je razgovarao s agenticom Robyn Sanseverino. Nadalje, njegov obiteljski život biva narušen i kad Deanne odbije alternative selidbi na Floridu te kod njihova sina pronađe opremu za uzimanje heroina. Deprimiran, osjećajući kako se nalazi u bezizlaznoj situaciji, Eugene se objesi u podrumu.